Ajalugu. Ajaloolise Tartumaa eelkäijaks tuleb lugeda muistset Ugandimaad. Seda hoolimata asjaolust, et Ugandimaa piirid erinesid kardinaalselt 18.-19. sajandi ajaloolise Tartumaa omadest. 13. sajandi algul hõlmas muistne Ugandimaa kogu Emajõest lõuna poole jääva suure maa-ala kuni latgalite (lätlaste) asualani ja Pihkva vürstiriigini. Läänes piirnes Ugandimaa Sakalamaaga.